Ristin Voitto

Ristin Voitto, lyhenne RV, toimii Suomen helluntaiherätyksen pää-äänenkannattajana. Lehti ilmestyy viikoittain ja sitä on julkaistu vuodesta 1912 lähtien. Ristin Voitto on helluntailiikkeen viikkolehti ja lehdessä julkaistaan uutisia, ajankohtaisia raportteja ja ilmiöjuttuja, henkilöhaastatteluja, taustoittavia artikkelita, raamatunopetusta, lukijapalstaa ja ilmoitusssivuja.

Ristin Voiton kuukausilevikki oli vuonna 2021 7 000 kpl. RV kertoo vapaakristillisestä toimintakentästä ja luo kokoavaa näköalaa eri kirkkokuntien toimintaan ja kansainväliseen kristillisyyteen. Vuonna 2011 arvioitiin, että lehti tavoittaa noin 40 000 lukijaa viikoittain.

Lehden syntyhistoria liittyy helluntailiikkeen toimintaan ja vakiintumiseen Suomessa. Aluksi lehti oli yksityishenkilöiden hallinnoima ja lehti tuotti pääasiassa käännössisältöä norjalaisen pastorin Thomas Ball Barrattin toimittamasta Korsets Seir-lehdestä. Suomen helluntaiseurakunnat perustivat Ristin Voitto-nimisen kustannusyhdistyksen vuonna 1926 ja lehdestä muotoutui varhaisessa vaiheessa helluntailiikkeen yhteisöllisen identiteetin ylläpitäjä. Myöhemmin lehti alkoi ilmestyä säännöllisesti viikkolehtenä. Vuonna 1978 lehti muuttui tabloidi-muotoon ja vuonna 2016 lehtä alettiin julkaista verkkolehtenä.

Lehdellä on toimitus sekä Helsingissä että Keuruulla. Lehden vastaava päätoimittaja on Petri Mäkilä. Lehteä kustantaa Aikamedia Oy

Historia 
Ristin Voitto on perustettu vuonna 1912. Tuolloin alettiin julkaista norjalaisesta Korsets Seieristä suomennettua Ristin Voitto -lehteä, jonka ensimmäisenä julkaisijana toimi tammisaarelainen muurarimestari H. W. Sjöblom. Suomentajana toimi maisteri Arno Fellman. Ensimmäisen vuoden numerot 1–6 painettiin Norjassa. Tämän jälkeen lehdestä tuli kasvavan suomalaisen helluntailiikkeen oma julkaisu.

Ristin Voitto alkoi ilmestyä tabloid-muodossa tammikuussa 1978 ja samalla lehden sisältö kehittyi vuorovaikutteisemmaksi. Lehti lähestyi nuorten kristittyjen elämää Nuorten kesken-palstalla. Palstalla käsiteltiin rohkeasti myös arkoja aiheita. Myöhemmin lehteen kehitettiin myös Helluntainuori-liite.

Päätoimittajat 

 Thomas Ball Barratt 1912–1915
 Arno Fellman 1916–1922
 Väinö Pfaler 1923–1928
 Arthur Hällström 1929–1931
 Eino Manninen 1931–1932, 1942–1943
 Ensio Lehtonen 1932–1943
 K. A. Pohjakallio 1943–1945
 Lauri Hokkanen 1945–1956
 Unto Kunnas 1956–1971
 Eino Ahonen 1971–1977
 Valtter Luoto 1977–1993
 Onni Haapala 1993–1994
 Juhani Kuosmanen 1994–2002
 Tapio Sopanen 2002
 Kaj Aalto 2002–2004
 Heimo Enbuska 2004–2005
 Pertti Lukkarila 2005
 Leevi Launonen 2005–2018
 Petri Mäkilä 2018–edelleen

Lähteet

Kirjallisuus
 Ahonen, Eino: Ristin Voitto vuosikerrat 1975-1976, Ristin Voitto, 1975-1976
 Ahonen, Lauri K.: Suomen Helluntaiherätyksen historia, Päivä Oy, Gummerus, 1994, ISBN 951-622-603-5
 Brofeldt, Pietari: Helluntai-herätys Suomessa : muistelmia 20 v. ajalta, Helluntaikansa, 2005
 Lieslehto, F. R.: Tampereen Saalem-seurakunta 40 vuotta 1921-1961, Tampereen Saalem-seurakunta, Tampere, 1961
 Ruohomäki, Jouko, Ruohomäki, Samuel & Sopanen, Tapio: Yhteyttä sadan vuoden ajan - Ristin Voitto 1912-2012, Aikamedia, Keuruu, 2012

Viitteet

Aiheesta muualla 
 RV-lehden kotisivut.

Suomalaiset kristilliset aikakauslehdet
Helluntaiherätys Suomessa